एक आदर्श तालाब में पैरामीशियम जैसे प्रोटोजोआ से लेकर घेघा (पाइला ) मोलस्का, एम्फीबीयन जैसे मेढक, रेप्टाइल जैसे सर्प और मगरमच्छ तक जलाशयों में निवास करते है, यहां तक डीकम्पोजिंग बैक्टेरिया जो अपशिष्ट पदार्थों को गलाकर उन्हें मिट्टी में परिवर्तित कर देते हैं, तालाब के पानी को स्वच्छ बनाये रखते है, वनस्पतियों में जलकुंभी जैसी तमाम वनस्पति पानी में मौजूद हानिकारक रसायनों और पदार्थों जैसे लेड इत्यादि को अवशोषित कर तालाब के पानी को सभी जीव जंतुओं के लिए सुरक्षित रखती हैं, किन्तु आदम सभ्यता के मौजूदा विकास ने तालाब ही क्या समूची धरती के पारिस्थितिकी तंत्र को ही नष्ट कर दिया है, और अब न तो वनस्पतियों में ही इतनी कूबत है और न ही अपघटनकारी बैक्टीरिया में ताकत कि बेइंतहा इंसानी गन्दगी को साफ़ कर सके, नतीजा सामने है हमने नदियों की जलीय पारिस्थिकी और तालाबों तक को अपनी जहरीली प्रवृत्तियों से ग्रसित कर दिया है यहां तक की हम समुन्दर को भी नहीं छोड़ रहे और फिर अखबार और टीवी में सब पढ़ते देखते है की आज समंदर में इतनी ह्वेल या शार्क मृत पायी गयी या किसी नदी या तालाब में हज़ारो मछलियाँ और जीव मर गए, शायद ही अफ़सोस होता हो क्योंकि हम जानते है की हमारी सभ्यता में हम स्वयं फैक्ट्रियों के प्रदूषित व् जहरीले कचरे की आहुति इन्ही नदियों और तालाबों में दे रहे है जो हमारे लिए ही नहीं सारी कायनात के जीव-जंतुओं के जीवन की बुनियादी जरुरत है, खैर अनियोजित विकास की बलिबेदी पर चढ़ते ये तालाब, नदियां, जंगल यकीनन इंसान को भी अपनी गिरफ्त में ले चुके हैं, किन्तु जब तक लातूर और बुंदेलखंड के हालात हमारे घरों तक न पहुंचे तब तक हम नहीं चेतते हमारी तात्कालिक योजनाएं तब बनती हैं जब अकाल, बाढ़ और सूखा हमारे सिरों पर चढ़कर हुंकार भर रहा होता है, और यह प्रवृत्ति इंसानी सभ्यता में पैठ चुकी है, अतीत में इंसान जंगलों से निकलकर जब नदिओं के किनारे बसा, जंगल काटे और कृषि का आविष्कार हुआ, सभ्यताओं का जन्म भी, और अपनी जरूरतों के मुताबिक़ प्रकृति से लेना परम्परा बनी, उस वक्त के काफी बाद तक मनुष्य को प्रकृति की व्यवस्था में विश्वास और भय दोनों मौजूद थे, जल की महिमा, जिसका वर्णन हर धर्म में मौजूद है, या यूँ कह ले की जल जीवन का, पवित्रता का पर्याववाची है, इसीलिए तो बैप्टिज्म से लेकर अमृत पीने , उजू करने, और हिन्दू संस्कृति में सारे संस्कार जल से ही सम्पूर्ण होते है, लेकिन उस पवित्रता को शायद अब हम अंगीकार नहीं करते, नदियों, तालाबों में घरों और कारखानों का कचड़ा न बहाते, तालाब इंसानी जरूरतों को ही पूरा नहीं करते बल्कि न जाने कितने जीव-जंतुओं का घर हैं, एक भरी पूरी प्राकृतिक व्यवस्था, किन्तु अब वाटर रिचार्ज के नाम पर खोदे गड्ढे जिनकी अथाह गहराई में न जलीय वनस्पति की विवधिता बरकरार रह सकती है और न ही किसी जानवर की गड्ढे में पानी पीने हिम्मत, साथ ही तालाब के किनारों पर लगा दी गयी मिट्टी आस-पास के पानी को तालाब में जमा नहीं होने देती, कुल मिलाकर आदर्श तालाबों के नाम धरती पर गड्ढे न तो इंसान के लिए मुफीद है और न ही जानवरों के लिए और वाटर रिचार्ज की कल्पना भी इन गड्ढों से करना भी बेमानी ही होगा, और हाँ कुछ तालाबों को इतनी स्थानों पर खोदा गया है की वहां आस-पास के पानी का एकत्रित होना असम्भव और हास्यापद है,.